ПОЛУГОДИШЊИ ИЗВЕШТАЈ СТРУЧНОГ ВЕЋА

ЗА ОБЛАСТИ ПРЕДМЕТА УМЕТНОСТИ И ВЕШТИНА

Чланови Стручног већа су: Бебица Спасић - наставник музичке културе, Ненад Стоиљковић – наставник технике и технологије, Милена Стевановић – наставник физичког и здравственог васпитања, Мирослав Ђорђевић – наставник физичког и здравственог васпитања, Ацо Митровић – наставник ликовне културе.

У протеклом периоду чланови већа су се састали пет пута: 27.08.2021.,14.09.2021.,04.10.2021.,10.11.2021. и 05.01.2022. године.

Анализом плана за претходну школску годину и дискусијом чланова већа направљен је план рада Стручног већа за школску 2021/22. годину. Једногласно је за руководиоца изабран Ацо Митровић - наставник ликовне културе. Чланови већа су: Ацо Митровић – наставник ликовне културе/цртања, сликања и вајања (изборни предмет) – руководилац Бебица Спасић – наставник музичке културе, Ненад Стоиљковић – наставник технике и технологије, Милена Стевановић – наставник физичког и здравственог васпитања/обавезне физичке активности, Мирослав Ђорђевић - наставник физичког и здравственог васпитања/обавезне физичке активности  
Наше веће је узело учешће у изради Годишњег плана рада школе у спортским и културним активностима. Анализирани су наставни садржаји предмета и временска реализација истих, свих чланова у оквиру Стручног већа, одабир тема и садржаја које је могуће временски и садржајно ускладити. Сваки наставник је направио критеријуме оцењивања које смо анализирали и ускладили на нивоу већа како би били усаглашени. Извршен је одабир секција на основу постојећих ресурса школе, потреба и афинитета ученика и наставника: Музичка култура – хор, техника и технологија – саобраћајна секција, ликовна култура – ликовна секција. Евидентиране су досадашње активности поводом одржавања Ликовне колоније у Сићеву која је посећена 6.09.2021. године уз поштовање свих епидемиолошких мера. Том приликом је промовисана књига "Породица Надежде Петровић кроз 19. век" ауторке Драгане Божовић из Чачка.  
Извршена је анализа постојећих и евидентиран предлог потребних наставних средстава.  
Неговање интердисциплинарности и усклађивање планова и програма из различитих наставних предмета, организовање тематских дана, усаглашавање критеријума оцењивања на нивоу установе, промовисање младих и успешних људи бивших ђака школе и оних који су постигли завидне резултате, путем реалних сусрета и представљања у школском часопису, преко презентација... У оквиру обележавања Дечије недеље од 4. до 10. октобра 2021. године под мотом "Дете је дете да га волите и разумете" учешће су узели одељенске старешине као и наставница музичке културе - активност: "Музички балон" ученици плешу уз адекватну музику; реализовање спортског дана турнир у стрељаштву и стоном тенису, карневал у млађим разредима - наставник физичког и здрсавственог васпитања, затим јесењи крос 6.10 - Сићево, 7.10. - Островица. Ученици стварају радове на тему ове дечије недеље и израђују пано "Деца су украс света" са наставницима технике и технологије и ликовне културе. Поводом прославе Дана школе припрема се представа и спортско такмичење у стреличарству и стоном тенису. Такмичење у стоном тенису за пионирке и пионире одржано је 25. и 27.10. у оквиру првенства Града Ниша на коме су наше ученице освојиле треће, а ученици друго место у екипном такмичењу. Интердисциплинарно планирање у настави се остварује кроз одабир наставних садржаја у оквиру већа и других предмета, а сама реализација је предвиђена за (октобар – јун).  
Израда плана реализације часова са применом представљених техника/метода и реализација часова са применом истих из сваког СВ (по један час у сваком класификационом периоду). Израђени су глобални и оперативни планови. Индивидуални образовни планови биће израђени за ученике од петог до осмог разреда за једног ученика из Сићева и једног из Островице. Због тренутне епидемиолошке ситуације настава се одвија по првом моделу, али су припремљени и прилагођени планови за други и трећи модел извођења. Тиму за обезбеђивање квалитета и развоја установе је дат предлог СВ уметности и вештина коме су потребна додатна средства за рад у настави: пројектори, продужни каблови и пропратни репроматеријал за извођење наставе из предмета музичке културе, технике и технологије и ликовне културе. Анализиран је рад већа за први класификациони период који се одвијао по плану колико то дозвољава тренутна епидемиолошка ситуација. Планирани састанци су одржавани редовно, наставници износе своје предлоге и мере за побољшање рада коришћењем поступака вредновања у функцији даљег учења - извршена је анализа, дискусија, израђен је извештај. Приметно је ангажовање ученика и наставника у припреми и реализацији новогодишње приредбе и изложбе радова у оквиру креативне радионице 29.12. у Островици и 30.12. у Сићеву.  
Извештај стручног усавршавања наставника је део полугодишњег извештаја о раду школске 2021/22. године. Евидентирани су реализовани часови од стране реализатора и посетиоца часова, извршена је анализа, направљен је договор и усвојен план за даљи рад у нареденом периоду у складу са епидемиолошком ситуацијом. Анализом рада већа дошло се до закључка да су реализовани готово сви часови предвиђени за извођење у првом полугодишту по измењеном плану реализације, изузев три радна наставна дана продуженог јесењег распуста која ће се надокнадити у другом полугодишту. Ваннаставне активности и часови секција су делимично реализовани, очекује се већи одзив ученика и боља усклађеност распореда редовне наставе и ваннаставних активности у другом полугодишту. Извршена је анализа успеха ученика на крају првог полугодишта и дат је предлог мера за његово побољшање. Изнете су идеје, дискутовало се и о предстојећим такмичењима у оквиру већа..

У Сићеву Руководилац

10.01.2022. Ацо Митровић